[pic] | EUROOPA ÜHENDUSTE KOMISJON |

Brüssel 29.6.2006

KOM(2006) 351 lõplik

2006/0115 (CNS)

Ettepanek:

NÕUKOGU MÄÄRUS

millega muudetakse nõukogu määruse (EÜ) nr 876/2002 lisas esitatud ühisettevõtte Galileo põhikirja

(komisjoni esitatud)

SELETUSKIRI

ETTEPANEKU TAUST |

110 | Ettepaneku põhjused ja eesmärgid Käesoleva ettepaneku eesmärk on muuta ühisettevõtte Galileo põhikirja ja näha ette tema tegevuse lõpetamine 31. detsembril 2006. |

120 | Üldine taust 1) GALILEO programm GALILEO programmi eesmärk on luua esimene tsiviileesmärkidel kasutamiseks mõeldud ülemaailmne raadionavigatsiooni ja satelliitpositsioneerimise infrastruktuur. Sellel on ühtaegu nii tehnoloogiline, poliitiline kui majanduslik mõõde. Programm koosneb järgmisest neljast üksteisele järgnevast etapist: määratlusetapp, mis kestis aastatel 1999 kuni 2001 ja mille kestel töötati välja süsteemi ülesehitus ning määrati kindlaks pakutavad teenused; arendus- ja valideerimisetapp, mis pidi algselt kestma aastatel 2002 kuni 2005 ja mis sisaldab satelliitide ja süsteemi maapealsete komponentide arendamist ning kontrollimist orbiidil; kasutuselevõtuetapp, mis pidi algselt hõlmama aastaid 2006 ja 2007 koos satelliitide ehitamise ja orbiidile saatmise ning maapealse infrastruktuuri täieliku sisseseadmisega; kasutusetapp, mis pidi algselt algama aastal 2008 ja sisaldama süsteemi haldamist ning hooldamist ja pidevat täiustamist. 2) Ühisettevõte Galileo Ühisettevõte Galileo loodi asutamislepingu artikli 171 alusel nõukogu 21. mai 2002. aasta määrusega nr 876/2002 GALILEO programmi arendusetapi edukaks läbimiseks ja järgmiste etappide ettevalmistamiseks. Selle asutajaliikmed olid Euroopa Ühendus ja Euroopa Kosmoseagentuur. Liikmeteks olid ka üks Hiina riiklik ja üks Iisraeli riiklik ettevõte. Valitud vorm tagab programmi ühtse ja tõhusa juhtimise. Ühisettevõttel Galileo on kaks põhilist ülesannet. Esiteks juhib ja koordineerib ta vajalikku teadus- ja arendustegevust. Selleks sõlmis ta kokkuleppe Euroopa Kosmoseagentuuriga, kellele usaldati selle tegevuse elluviimine. Samuti arendab ta rakendamisega seotud tegevusi ja teenuseid, mida GALILEO pakkuda võiks. Teiseks juhib ta süsteemi tulevase kontsessionääri valikumenetlust. Viimase kohustuseks on juhtida kasutuselevõtu- ja kasutusetappi, kaasata vajalik erakapital ja tagada kasutamise majanduslik edu. 3) Järelevalveamet Euroopa globaalse navigatsioonisatelliitide süsteemi (GNSS) järelevalveamet (edaspidi „järelevalveamet“) loodi nõukogu 12. juuli 2004. aasta määrusega (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta. Seda on järk-järgult loodud alates 2005. aasta suvest ja täiel määral hakkab see tööle 2006. aasta jooksul. Selle eesmärk on tagada Euroopa satelliit-raadionavigatsiooniprogrammidega EGNOS ja GALILEO seotud avalike huvide haldamine ning olla tulevase kontsessiooni valdaja suhtes tegevusluba väljaandvaks asutuseks. Tuleb märkida, et süsteemid EGNOS ja GALILEO hakkavad kuuluma järelevalveametile ja jäävad täielikult avalikku omandisse: ainult kasutuselevõtu- ja kasutusetapp antakse umbes kahekümneks aastaks kontsessiooni valdajale. 4) Põhikirja praeguses sõnastuses sätestatud ühisettevõtte Galileo tegutsemisiga. Arendusetapi edukaks läbimiseks loodud ühisettevõtte Galileo tegutsemisiga arvutati selle etapi kestuse põhjal, milleks pidid esialgu olema aastad 2002 kuni 2005 (kaasa arvatud). Nõukogu määrusele nr 876/2002 lisatud ühisettevõtte põhikirja artikli 20 esimeses lõigus on sätestatud, et „Ühisettevõte moodustatakse neljaks aastaks alates käesoleva põhikirja avaldamisest Euroopa Ühenduste Teatajas”. Põhikiri avaldati 28. mai 2002. aasta Euroopa Ühenduse Teatajas, tekstis nimetatud nelja-aastane tähtaeg lõpeb 2006. aasta 28. mai südaööl. Et siiski arvestada arendusetapi võimalikku pikenemist, on artikli 20 teises lõigus sätestatud: „Ühisettevõtte artiklis 2 määratletud eesmärkide saavutamist silmas pidades võib nimetatud tähtaega pikendada, tehes vastavalt artiklile 23 käesolevasse põhikirja asjakohased muudatused. Igal juhul pikendatakse nimetatud tähtaega seniks, kui on täidetud artiklis 3 nimetatud lepingu järgsed kohustused.” Põhikirja artiklis 3 on sätestatud, et ühisettevõte sõlmib Euroopa Kosmoseagentuuriga lepingu, mille kohaselt agentuur kohustub „täitma arendusetapi käigus vajalikke, süsteemisse puutuva kosmosesegmendi ja maasegmendiga seotud ülesandeid ...” . Nende tekstide koosmõjust tuleneb, et ühisettevõtte Galileo tegevust peab pikendama kuni arendusetapis nõutavate, süsteemisse puutuvate kosmosesegmendi ja maasegmendiga seotud tegevuste lõpetamiseni, praktikas tähendab see, et kuni arendusetapi lõpetamiseni. Pikendamise kohustuslikkus on seotud ülalmärgitud asjaoluga, et ühisettevõtte tegutsemisaeg määrati arendusetapi kestuse põhjal. |

130 | Ettepanekus käsitletavas valdkonnas kehtivad õigusnormid 1) Vajadus muuta ühisettevõtte põhikirja, et lõpetada tema tegevus enne arendusetapi lõppemist. GALILEO programmi praeguse seisu juures ei lõppe arendusetapp enne 2008. aastat. Alles selleks ajaks on töövalmis neli satelliiti, mis Euroopa Kosmoseagentuur ehitab ja saadab orbiidile niiöelda „orbiidil kontrollimise” etapis. Nende nelja satelliidi töölepanemisega lõpeb arendusetapi kosmosesegment ja nende töövalmidus eeldab, et selle etapi maasegment oleks samuti valmis. Sellest tuleneb, et praeguse põhikirja kohaselt ei tohiks ühisettevõte Galileo oma tegevust lõpetada enne 2008. aasta lõppu, mis tähendab esialgselt kavandatust umbes kolme aasta võrra pikemat tegutsemisaega. Ühisettevõtte tegevuse jätkamine pärast 2006. aastat oleks kasutu ja kulukas, kuna järelevalveamet suudab 2006. aasta jooksul järk-järgult üle võtta ja edaspidi juhtida kõiki praeguse ühisettevõtte tegevusi. See tooks kaasa struktuuride ja kulude dubleerimise olukorras, kus on niigi ilmnenud, et programmi arendusetapp kujuneb esialgselt kavandatust kulukamaks. Enne 2006. aasta lõppu on järelevalveametil olemas vajalikud vahendid, eriti personal, et ühisettevõtte ülesanded lõpetada, see tähendab omalt poolt arendusetappi juhtida ja programmi järgmisi etappe ette valmistada. Selleks, et järelevalveamet saaks ühisettevõtte tegevuse optimaalselt üle võtta, on soovitatav, et need kaks struktuuri mõne kuu jooksul paralleelselt eksisteeriksid ja et järelevalveamet oleks selle aja jooksul ühisettevõtte tegevusega lähedalt seotud. Ühisettevõte on omandanud kogemused ja teadmised, mis on oluline järelevalveametile edasi anda. See on seotud ka kontsessioonilepingu läbirääkimistega, mida ühisettevõte peab jätkama ja lõpetama 2006. aasta lõpuks. Seetõttu on asjakohane näha ette, et ühisettevõte lõpetaks oma tegevuse 31. detsembril 2006 ja see likvideeritaks seejärel. Seetõttu tuleks muuta ühisettevõtte Galileo põhikirja, nähes ette, et ettevõtte tegevus lõpetatakse 31. detsembril 2006. Kõnealune muudatus tähendab ühisettevõtte põhikirja eelnevalt osutatud artikli 20 kehtetuks tunnistamist ja selle asendamist uue artikliga 20 järgmises sõnastuses: „Ühisettevõte moodustatakse tähtajaks, mis algab 28. mail 2002 ja lõpeb 31. detsembril 2006.” Ühisettevõtte tegevuse jätkamisel kuni 31. detsembrini 2006 ei ole finantsmõju ühenduse 2006. aasta eelarvele. Ühisettevõtte kogu aasta tegevuskulud on ühenduse heakskiidetud eelarves juba ette nähtud. 2) Vajadus muuta ühisettevõtte põhikirja, et korrigeerida mõiste „kapital” ekslikku kasutamist. Ühisettevõtte Galileo põhikirja artiklites 1 ja 8 kasutatakse vastavalt viiel ja ühel korral ühisettevõttele tema liikmete poolt antud vahendite tähistamiseks mõistet „kapital”. See mõiste on kohatu, kuna ei vasta kõnealuste summade tegelikule majanduslikule iseloomule. Ühisettevõtte osaliste poolt tehtud sissemaksed on tagastamatud ning need ei too kaasa ühtegi vastukohustust, kuna ühisettevõtte kadumisel antakse selle materiaalne ja immateriaalne vara vastavalt nõukogu määruse nr 1321/2004 artikli 3 lõikele 1 tasuta üle järelevalveametile. Sissemaksed on tegelikult rahaline või mitterahaline toetus uurimisprogrammile, ühisettevõte peab kõik talle antud summad kulutama ning tal ei ole mingisugust tulu saamisele suunatud eesmärki. Seetõttu on ühisettevõttele antud vahendite olemuse ebaselguse kõrvaldamiseks vaja enne ühisettevõtte likvideerimist korrigeerida selle põhikirja ja asendada teksti eri kohtades mõiste „kapital” mõistega „sissemakse” või „vahendid”. 3) Vajadus muuta ühisettevõtte põhikirja, et võimaldada tal arendusetapi lisakulude rahastamist. Ühisettevõtte Galileo põhikirja artikli 1 lõike 4 teises lõigus on täpsustatud, et ühisettevõtte asutajaliikmete rahaline panus on Euroopa Ühenduse puhul 520 miljonit eurot ja Euroopa Kosmoseagentuuri puhul 50 miljonit eurot. Need arvud tulenesid programmi arendusetapi maksumusele antud esialgsest hinnangust, milleks oli 1,1 miljardit eurot. Praeguseks on selge, et arendusetapi tegelikud kulud ületavad algselt ettenähtud 1,1 miljardit eurot umbes 400 miljoni euro võrra. Selleks et võimaldada ühisettevõttel enne tegevuse lõpetamist 31. detsembril 2006. rahastada osa nendest lisakuludest, on ühisettevõtte põhikirja vaja muuta, lisades kõnealuse teise lõigu lõppu järgmise lause: „Nad (asutajaliikmed) võivad arendusetapi rahastamiseks teha vajaduse korral täiendavaid sissemakseid.” 4) Ühisettevõtte põhikirja muutmise menetlus. Ühisettevõtte Galileo põhikirja muutmise menetlus tuleneb selle ettevõtte põhikirja artiklist 23, kus on sätestatud: „Ühisettevõtte iga liige võib haldusnõukogule esitada käesoleva põhikirja parandusettepanekuid. Kui haldusnõukogu need ettepanekud 75%lise häälteenamusega heaks kiidab, teeb komisjon nõukogule ettepaneku need Euroopa Ühenduse asutamislepingu artikli 172 esimese lõiguga ette nähtud korras heaks kiita.” Asutamislepingu artikli 172 esimeses lõigus on sätestatud: „Nõukogu võtab komisjoni ettepaneku põhjal ja pärast konsulteerimist Euroopa Parlamendiga ning majandus- ja sotsiaalkomiteega kvalifitseeritud häälteenamusega vastu artiklis 171 märgitud sätted.” Tulenevalt sellest, et asutamislepingu artikliga 171 on ette nähtud ühisettevõtete asutamine ühenduse poolt, on ühisettevõtte põhikirja muutmise menetlus pärast seda, kui komisjon on esitanud vastava muutmisettepaneku, samasugune nagu ühisettevõtte loomisel. See toimub nõukogu määruse vastuvõtmisega. Komisjon võib määruse ettepaneku ühisettevõtte põhikirja muutmiseks esitada siiski ainult juhul, kui ettevõtte haldusnõukogu on kõnealused muudatused eelnevalt 75%lise häälteenamusega heaks kiitnud. Käesoleval juhul esitas komisjon, kes esindab Euroopa Ühendust kui ühisettevõtte asutajaliiget, ühisettevõtte haldusnõukogule kõnealuste muudatuste eelnõu ja punkt lülitati haldusnõukogu 2. juuni 2006. aasta koosoleku päevakorda. Vastavalt nõukogu määruse 876/2002 artikli 3 kolmandale lõigule esitas komisjon sama punkti eelnevalt ühisettevõtte järelevalvenõukogule. 13. märtsil 2006 toimunud koosolekul kiitis järelevalvenõukogu ettepandud muudatused heaks. Seejärel kiitis ühisettevõtte haldusnõukogu 2. juunil 2006 nõutava häälteenamusega need muudatused heaks. Sellest tulenevalt on komisjonil alus teha nõukogule ettepanek põhikirja vastavad muudatused vastu võtta. |

141 | Kooskõla Euroopa Liidu muude põhimõtete ja eesmärkidega Ei ole kohaldatav. |

KONSULTEERIMINE HUVITATUD ISIKUTEGA JA MÕJU HINDAMINE |

Konsulteerimine huvitatud isikutega |

219 | Ei ole kohaldatav. |

Ekspertarvamuste kogumine ja kasutamine |

229 | Välisekspertide arvamusi ei olnud vaja kasutada. |

230 | Mõju hindamine Soovitud eesmärgi saavutamiseks ei ole teist võimalust kui määruse muutmine. Ühisettevõtte tegevuse lõpetamise mõju on väike, kuna Euroopa GNSS järelevalveamet võtab need tegevused üle. |

ETTEPANEKU ÕIGUSLIK KÜLG |

305 | Kavandatud meetmete kokkuvõte Ühisettevõtte Galileo tegevus on otstarbekas lõpetada 31. detsembril 2006. aastal. Selleks on vaja muuta ühisettevõtte põhikirja. Ühisettevõtte põhikirja on vaja muuta ka selleks, et korrigeerida mõiste „kapital” ekslikku kasutamist ja selleks, et võimaldada ühisettevõttel rahastada arendusetapi lisakulusid. Ühisettevõtte põhikirja muutmise menetlus koosneb eeletappidest, mis on käesoleval juhul läbitud, ning lõpeb nõukogu määruse vastuvõtmisega. |

310 | Õiguslik alus Õiguslik alus on eelnevalt ära näidatud. |

329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Seega subsidiaarsuse põhimõtet ei kohaldata. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

331 | Ettepanekus esitatud muudatused ei ole ulatuslikumad kui vajalik. |

332 | Need ei too kaasa finantskohustuse suurenemist. |

Õigusakti valik |

341 | Kavandatud õigusakt: määrus. |

342 | Muud õigusaktid ei oleks asjakohased järgmistel põhjustel. Määrust saab muuta üksnes määrusega. |

MÕJU EELARVELE |

409 | Ettepanek ei mõjuta ühenduse eelarvet. |

TÄIENDAV TEAVE |

520 | Kehtivate õigusaktide kehtetuks tunnistamine Ettepaneku vastuvõtmisega kaasneb teatavate õigusnormide kehtetuks tunnistamine. |

Läbivaatamine/muutmine/ajalise piirangu seadmine |

533 | Ettepanek sisaldab õigusakti või õigusakti osa ajalist piirangut, kui eelnevalt kehtestatud tingimused on täidetud. |

2006/0115 (CNS)

Ettepanek:

NÕUKOGU MÄÄRUS

millega muudetakse nõukogu määruse (EÜ) nr 876/2002 lisas esitatud ühisettevõtte Galileo põhikirja

EUROOPA LIIDU NÕUKOGU,

võttes arvesse Euroopa Ühenduse asutamislepingut ja eriti selle artiklit 171,

võttes arvesse komisjoni ettepanekut,[1]

võttes arvesse Euroopa Parlamendi arvamust,[2]

võttes arvesse Euroopa majandus- ja sotsiaalkomitee arvamust,[3]

ning arvestades järgmist:

1. Ühisettevõte Galileo loodi nõukogu 21. mai 2002. aasta määrusega (EÜ) nr 876/2002[4] GALILEO programmi arendusetapi edukaks läbimiseks ja järgnevate etappide ettevalmistamiseks.

2. Ühisettevõtte Galileo põhikirja artiklis 20 on sätestatud, et ühisettevõtte tegutsemisaeg on määratud arendusetapi kestusest lähtudes, mis pidi esialgselt hõlmama aastaid 2002 kuni 2005 (kaasa arvatud).

3. GALILEO programmi praeguse seisu juures ei lõpe arendusetapp siiski enne 2008. aasta lõppu. Sellest tulenevalt ei tohi ühisettevõte Galileo praeguse põhikirja kohaselt oma tegevust lõpetada enne 2008. aasta lõppu, mis tähendab esialgselt kavandatust umbes kolme aasta võrra pikemat tegutsemisaega.

4. Ühisettevõtte tegevuse jätkamine pärast 2006. aastat näib aga kasutu ja kulukas, kuna nõukogu 12. juuli 2004. aasta määrusega (EÜ) nr 1321/2004[5] loodud Euroopa GNSS järelevalveamet suudab 2006. aasta jooksul järk-järgult üle võtta ja edaspidi juhtida kõiki praeguse ühisettevõtte tegevusi.

5. Selleks et Euroopa GNSS järelevalveamet saaks ühisettevõtte tegevuse optimaalselt üle võtta, on soovitav, et need kaks struktuuri mõne kuu jooksul paralleelselt eksisteeriksid ja et Euroopa järelevalveamet oleks selle aja jooksul ühisettevõtte tegevusega lähedalt seotud. Selles olukorras on asjakohane ette näha ühisettevõtte tegevuse lõpetamine 31. detsembril 2006.

6. Seetõttu tuleks muuta ühisettevõtte Galileo põhikirja artikli 20 sätteid.

7. Lisaks tuleb selleks, et korrigeerida ühisettevõtte põhikirjas mõiste „kapital” ekslikku kasutamist ja likvideerida ebaselgus seoses ühisettevõttele selle osaliste poolt antud vahendite majandusliku iseloomuga, muuta ühisettevõtte põhikirja ja asendada põhikirja artikli 1 ja 8 sätetes mõiste „kapital” mõistetega „sissemakse” või „vahendid”.

8. Lisaks osutatakse ühisettevõtte põhikirja artiklis 1 praeguses sõnastuses ettevõtte asutajaliikmete sissemaksed, mille summad on arvutatud arendusetapi kulude esialgse hinnangu põhjal. Arvesse ei ole võetud selle etapi täiendavaid kulusid. Selleks, et võimaldada ühisettevõttel rahastada arendusetapi lisakulusid, on vaja ühisettevõtte põhikirja muuta ja sätestada, et ettevõtte asutajaliikmed võivad vajaduse korral teha täiendavaid sissemakseid.

9. Ühisettevõtte Galileo põhikirja muutmine, mille menetlus on sätestatud nimetatud põhikirja artikli 23 sätetega, toimub nõukogu määruse muutmisega pärast muudatusettepanekutele ühisettevõtte haldusnõukogu poolt heakskiidu saamist, sarnaselt ühisettevõtte moodustamisele.

10. Ühisettevõtte haldusnõukogu on kõnealused põhikirja artikli 20 muudatused heaks kiitnud 2. juunil 2006. aasta koosolekul ja nõukogu saab vastu võtta määruse, millega muudatused ühisettevõtte Galileo põhikirja sisse viiakse,

ON VASTU VÕTNUD KÄESOLEVA MÄÄRUSE:

Artikkel 1

Määrusele (EÜ) nr 876/2002 lisatud ühisettevõtte Galileo põhikirja muudetakse järgmiselt:

11. Artikli 1 lõiget 4 muudetakse järgmiselt:

12. esimese lõigu esimene lause asendatakse järgmise lausega:

„Ühisettevõtte vahendid moodustuvad selle liikmete sissemaksetest.”

13. teine lõik asendatakse järgmise tekstiga:

„Asutajaliikmed märgivad oma rahalise toetuse suuruse vastavalt nende kavandatavale osalusele, mis on Euroopa Ühenduse puhul 520 miljonit eurot ja Euroopa Kosmoseagentuuri puhul 50 miljonit eurot. Nad võivad arendusetapi rahastamiseks teha vajaduse korral täiendavaid sissemakseid.”

14. neljanda lõigu esimene lause asendatakse lausega järgmise lausega:

„Haldusnõukogu otsustab, kui suure sissemakse iga liige tema poolt märgitud finantstoetusega võrdeliselt tegema peab.”

15. viies lõik asendatakse järgmise tekstiga:

„Ühisettevõtte finantskohustused ei ületa talle tehtud sissemaksete summat.”

16. Artikli 8 lõike 1 punktis b asendatakse teine lause järgmise lausega:

„Ühisettevõtte iga liikme häälte arv on võrdeline tema poolt märgitud osaga sissemaksest.”

17. Artikkel 20 asendatakse järgmise tekstiga:

„Artikkel 20

Ühisettevõte moodustatakse ajavahemikuks, mis algab 28. mail 2002 ja lõpeb 31. detsembril 2006.

Artikkel 2

Käeolev määrus jõustub [kolmandal] päeval pärast Euroopa Liidu Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

[1] ELT L … , …, lk

[2] ELT L … , …, lk

[3] ELT L … , …, lk

[4] EÜT L 138, 28.5.2002, lk 1

[5] ELT L 246, 20.7.2004, lk 1.